CELEX: C2004/262/10
Language: et
Date: 2004-10-23 00:00:00
Title: Euroopa Kohtu otsus (viies koda) 9. september 2004 kohtuasjas C-375/02: Euroopa Ühenduste Komisjon versus Itaalia Vabariik (Liikmesriigi kohustuste rikkumine — Keskkond — Jäätmekäitlus — Castelliri jäätmehoidla — Direktiiv 75/442/EMÜ, mida on muudetud direktiiviga 91/156/EMÜ — Artiklid 4 ja 8)

23.10.2004   
            
            
               ET
            
            
               Euroopa Liidu Teataja
            
            
               C 262/5
            
         
      EUROOPA KOHTU OTSUS
   
   (viies koda)
   9. september 2004
   kohtuasjas C-375/02: Euroopa Ühenduste Komisjon versus Itaalia Vabariik (1)
   
   (Liikmesriigi kohustuste rikkumine - Keskkond - Jäätmekäitlus - Castelliri jäätmehoidla - Direktiiv 75/442/EMÜ, mida on muudetud direktiiviga 91/156/EMÜ - Artiklid 4 ja 8)
   (2004/C 262/10)
   Kohtumenetluse keel: itaalia
   Kohtuasjas C-375/02, Euroopa Komisjon (esindajad M. Konstantinidis ja R. Amorosi) versus Itaalia Vabariik (esindaja I. M. Braguglia, keda abistab M. Fiorilli), mille esemeks on 18. oktoobril 2002 EÜ asutamislepingu artikli 226 alusel esitatud kohustuste rikkumise hagi, on Euroopa Kohus (viies koda), koosseisus: koja esimees C. Gulmann ja kohtunikud S. von Bahr ja R. Silva de Lapuerta (ettekandja-kohtunik); kohtujurist L. A. Geelhoed, kohtusekretär R. Grass, teinud 9. septembril 2004 otsuse, mille resolutiivosa on järgmine:
   
               1.
            
            
               Jättes vastu võtmata vajalikud meetmeid tagamaks, et Castelliri (Frosinone, Itaalia) jäätmehoidlas ladestatud jäätmed oleks taaskasutusele võetud või jäätmed kõrvaldatud viisil, mis ei sea ohtu inimeste tervist ning mille käigus ei kasutata keskkonnale kahjulikke vahendeid ja võtteid, samuti jättes vastu võtmata vajalikud õigusnormid, mis kohustaks jäätmevaldajat andma jäätmed käitlemiseks era- või avalikule jäätmekogumisettevõttele, kes teeb Nõukogu 15. juuli 1975. aasta jäätmedirektiivi 75/442EMÜ, mida on muudetud Nõukogu 18. märtsi 1991. aasta direktiiviga 91/156EMÜ, lisades II A või II B nimetatud toiminguid, või taaskasutab või kõrvaldab jäätmed ise, on Itaalia Vabariik rikkunud nimetatud direktiivi artiklitest 4 ja 8 tulenevaid kohustusi.
            
         
               2.
            
            
               Jätta kohtukulud Itaalia Vabariigi kanda.
            
         
      (1)  EÜT C 305, 7.12.2002